Հայելու կինը ծեր ու դժբախտ է երևում: Բանու մորաքույրը մտածում է, որ մասնագիտության դիմաց վճարել է արագ ծերանալով: Մարդիկ տարիներով են ծերանում, իսկ աստղագուշակները՝ պատմություններով: Եթե ուզեր, կարող էր հատուցում պահանջել, իհարկե: Մինչ այսօր ջիներից ո՛չ նյութական եկամուտ, ո՛չ էլ ֆիզիկական գեղեցկություն էր ուզել: Գուցե մի օր կուզեր: Առայժմ Աստված նրան ուժ էր տալիս գլուխ հանելու իր ունեցածից: Բայց այս առավոտ Բանու մորաքույրը Աստծուց ավելին էր պահանջելու: Նախ և առաջ "Քաֆիրուն» սուրան է կարդում Ղուրանից: Հետո աղաչում է.